google/wiki40b huggingface dataset:
कैलिफ़ोर्निया

व्युत्पत्ति

कैलिफ़ोर्निया शब्द का पहला अर्थ बाहा कैलिफ़ोर्निया प्रायद्वीप था। बाद में इसको कैलिफ़ोर्निया, नेवाडा, यूटा, एरिज़ोना, न्यू मेक्सिको, और वायोमिंग को मिलाकर संबोधित करने के लिये प्रयोग किया जाने लगा।

जनसांख्यिकी

2016 में कैलिफ़ोर्निया की जनसंख्या 3,92,50,017 थी। यह २०१० से 2.9% अधिक है।२००० और २००९ के बीच में, जनसंख्या 3,090,016 से बढ़ी। (5,058,440 जन्म घटा 2,179,958 मौत)। १९९० से लगभग 3.4 लाख कैलिफ़ोर्निया के लोग अन्य राज्यों को चले गए, जैस कि टेक्सस, नेवाडा और एरिज़ोना।

कैलिफ़ोर्निया की राज्य मोहर

कैलिफ़ोर्निया की राज्य मोहर को सन 1849 कैलिफ़ोर्निया राज्य संवैधानिक सम्मेलन में अपनाया गया था और तब से मामूली डिजाइन में बदलाव आया है। मोहर मे रोमन देवी मिनर्वा (ग्रीक पौराणिक कथाओं में एथेना दिखाती है) को दर्शाया गया है। वह ज्ञान और युद्ध की देवी है।
इस मोहर पर एक शब्द लिखा है -यूरेका (ग्रीक में εύρηκα), जिसका अर्थ है "मैंने इसे पाया है", यह कैलिफ़ोर्निया राज्य आदर्श वाक्य है।
मोहर का मूल डिजाइन अमेरिकी सेना मेजर रॉबर्ट एस गार्नेट द्वारा किया गया था और अल्बर्ट कुनर द्वारा उत्कीर्ण किया गया था।

ध्वज

बियर फ्लैग अमेरिकी राज्य कैलिफोर्निया का आधिकारिक ध्वज है।
ध्वज के अग्रदूत को पहली बार 1846 भालू ध्वज विद्रोह के दौरान उड़ाया गया था और इसे भालू ध्वज के रूप में भी जाना जाता था।
बोस्टन ग्लोब

यह् एक प्रमुख दैनिक समाचार पत्र है।

प्रकाशन स्थल

यह दैनिक समाचार पत्र बोस्टन से प्रकाशित होता है।
वरेन्द्र

वरेन्द्र (बंगाली: বরেন্দ্র, Varendra), जो बरिंद (Barind) भी कहलाता है, बंगाल का एक भौगोलिक क्षेत्र हुआ करता था जो अब बांग्लादेश के रंगपुर और राजशाही विभागों में बंटा हुआ है। वरेन्द्र में प्राचीन पुण्ड्रवर्धन नामक क्षेत्र भी शामिल था।
रणजीत देसाई

परिचय

महाराष्ट्र के कोल्हापुर जिले के 'कोवाड' ग्राम में जन्मे बहुमुखी प्रतिभा के धनी रणजीत देसाई की इंटर तक की शिक्षा राजाराम कॉलेज कोल्हापुर से हुई। श्री देसाई आजीवन रचना के साथ-साथ कृषिकर्म से भी जुड़े रहे और अपने प्रत्यक्ष अनुभव का सर्जनात्मक उपयोग अपनी कहानियों में करते रहे। आरंभ से ही वे ग्राम-जीवन की कहानियाँ लिखते रहे। उपन्यास के क्षेत्र में श्री देसाई ने ऐतिहासिक क्षेत्र को चुना और इसमें उन्हें सिद्धि एवं प्रसिद्धि दोनों प्राप्त हुई। मराठी में हरिनारायण आप्टे के बाद के ऐतिहासिक उपन्यासकारों में रणजीत देसाई का नाम अपने आरंभिक लेखन-समय से ही उल्लेखनीय रहा है। सफल ऐतिहासिक उपन्यास के लिए जिन गुणों -- प्रामाणिकता, वातावरण-सृष्टि आदि -- की अपेक्षा होती है वे सब इनकी रचनाओं में उपलब्ध हैं।
श्री देसाई को माधवराव पेशवा के जीवन पर केन्द्रित उनके आरंभिक उपन्यास स्वामी से ही साहित्य जगत में काफी प्रसिद्धि मिल गयी थी। 'स्वामी' के बाद छत्रपति शिवाजी के जीवन को केंद्र में रखकर लिखे गये लगभग 1000 पृष्ठों के विशालकाय ऐतिहासिक उपन्यास श्रीमान योगी ने उन्हें ऐतिहासिक उपन्यासकार के रूप में परम प्रतिष्ठा प्रदान की। महानायकों के इर्द-गिर्द जैसे मिथकीय घटाटोप बन जाते हैं, उन्हें भेद कर व्यक्ति की दैन्यताओं, दुर्बलताओं और द्वन्द्वों तक पहुँचना, उन्हें चित्रित करना बहुत कठिन हो जाता है। रणजीत देसाई की रचनात्मक शक्ति इसी बात में है कि वे शिवाजी की स्थापित मूर्ति के भीतर उसकी अनंत तहों में घुसते हुए सचमुच के शिवाजी और उनके धड़कते हुए समय तक पहुँच जाते हैं। वे महानायक को जैसे का तैसा स्वीकार नहीं करते बल्कि उसके जीवन-तत्वों से उसकी पुनर्रचना करते हैं।
'श्रीमान योगी' को अपने मूल मराठी प्रकाशन के कुछ ही समय बाद मराठी भाषियों के बीच एक विरल कालजयी कृति के रूप में प्रतिष्ठा प्राप्त हो गयी थी।

प्रमुख प्रकाशित कृतियाँ

श्री देसाई साहित्य की विभिन्न विधाओं में सक्रिय रहे हैं। उपन्यास, कहानी एवं नाटक के अतिरिक्त उन्होंने फिल्में भी लिखी हैं। उनकी रचनाओं की क्रमवार सूची निम्न रुपेण है:-

सम्मान

स्वामी उपन्यास के लिये उन्हें सन् 1962 में महाराष्ट्र शासन पुरस्कार, सन् 1963 में हरिनारायण आप्टे पुरस्कार तथा सन् 1964 में साहित्य अकादमी पुरस्कार से सम्मानित किया गया।
भारत सरकार ने सन 1973 में उन्हें 'पद्मश्री' के अलंकरण से विभूषित किया।

अतिरिक्त सम्मानित पद

श्री देसाई 1965 में बड़ौदा मराठी वाङ्मय परिषद के, 1972 में साहित्य सम्मेलन, कल्याण के तथा 1977 में मुंबई महानगर मराठी साहित्य सम्मेलन, गोरेगाँव के अध्यक्ष चुने गये।
झूला (1962 फ़िल्म)

दल

'l'hhjकरकरतहबबूू6बूबप
श्रीलंका का भूगोल

हिन्द महासागर के उत्तरी भाग मे स्थित इस द्वीप राष्ट्र की भूमि केन्द्रीय पहाड़ो तथा तटीय मैदानो से मिलकर बनी है। वार्षिक वर्षा २५०० से ५००० मि.मी. तक होती है। वजह से यह एक उष्ण कटिबंधीय जलवायु क्षेत्र है। भारतीय उपमहाद्वीप का हिस्सा समझे जाने वाले इस द्वीप को भारत से पाक जलडमरूमध्य अलग करता है। इसका कुल क्षेत्रफल 65,610 वर्ग किलोमीटर है तथा इसकी समुद्रतटीय रेखा 1340 किमी लम्बी है।

पिदुरुतलगला श्रीलंका का सर्वोच्च बिंदु है जिसकी समुद्रतल से उँचाई लगभग 2500 मीटर है। यानि एवरेस्ट की ऊँचाई के एक तिहाई से भी कम। आदम का पुल (राम सेतु) की तरह श्रीलंका में एक आदम की चोटी भी है जो देश के उत्तर की बजाय दक्षिण में स्थित है। इसे स्थानीय लोग श्री पाद कहते हैं क्योंकि इसके शिखर के समीप एक 1.5 मीटर की रचना है जिसको बौद्ध लोग भगवान बुद्ध का पदचिह्न मानते है। हिन्दू लोग इसे भगवान शिव का पदचिह्न मानते हैं तो मुस्लिम इसे आदम का। यह देश की दूसरी सबसे उँची चोटी है जिसकी समुद्र तल से कोई 2243 मीटर है। यह आसपास के इलाकों से बहुत उन्नत तथा सुन्दर दिखता है तथा पर्यटकों के आकर्षण का केन्द्र है।
लज़ान्या

लज़ान्या (बहुवचन लज़ान्ये) एक बेहतरीन इतालवी पास्ता कैसरोल पकवान है जिसमें एक के बाद एक पास्ता, चीज़, सॉस और प्रायः अन्य सामग्रीयों की परतें होती हैं। इतालावी व्यंजनों की विशिष्टता के अनुसार, इसके कई क्षेत्रीय रूप मौजूद हैं। कुछ क्षेत्रों में, विशेष रूप से इटली के दक्षिणी क्षेत्रों में इस्तेमाल किये जाने वाले सॉस के या तो साधारण टमाटर सॉस होने की संभावना होती है या रागु होने की, जबकि अन्य क्षेत्रों में, विशेष रूप से उत्तरी इटली में, बेच्मेल सॉस का उपयोग किया जाता है।
यह शब्द पकवान और पास्ता की परत, दोनों के लिए इस्तेमाल किया जाता है। लज़ान्या एकवचन शब्द है, जबकि लज़ान्ये इसका बहुवचन है। ब्रिटेन में इस पकवान के लिए इसके बहुवचन नाम (लज़ान्ये) का ही प्रयोग किया जाता है।
लज़ान्या शब्द, जो मूल रूप से एक खाना पकाने के बर्तन को कहते हैं, अब केवल व्यंजन को ही वर्णित करता है।

उत्पत्ति

हालांकि आम तौर पर यह माना जाता है कि इस पकवान की उत्पत्ति इटली में हुई, एक सिद्धांत यह है कि "लज़ान्या" शब्द यूनानी λάσανα (ल्ज़याना) या λάσανον (ल्जयानों) से आया जिसका अर्थ है "घडोंची या पॉट का स्टैंड", "पेशाबदान". रोम वासियों ने इस शब्द को "लसानाम" के रूप में ग्रहण किया, लैटिन भाषा में जिसका अर्थ होता है "खाना पकाने का बर्तन". इटली के लोग इस शब्द का इस्तेमाल उस बर्तन के लिए करते थे जिसमें लज़ान्या बनता था। बाद में पकवान, परोसे जाने वाली थाली के नाम से जाना जाने लगा।
एक अन्य सिद्धांत के अनुसार यह जताया गया है कि हो सकता है कि लज़ान्या शब्द की उत्पत्ति यूनानी शब्द λάγανον (लागानों) से हुई है, जिसका अर्थ है लच्छों में कटे पास्ता आटे की चपटी परत. यह एक दिलचस्प जानकारी है कि ग्रीक में λαγάνα (लगाना) शब्द का प्रयोग अभी भी किया जाता है जिसका अर्थ है एक प्रकार की पतली चपटी अखमीरी ब्रेड.
लज़ान्या बनाने की विधि को इंग्लैंड में प्रकाशित सबसे पहली पाक पुस्तिका में विशेष रूप से प्रकाशित किया गया था, जिसके परिणामस्वरूप बने एक शेहरी कथा के अनुसार यह पकवान ब्रिटिश आइल्स में तैयार किया गया था। रोमन द्वारा "लसानाम" के पहले से ही इस्तेमाल किए जाने के मद्देनज़र, यह दावा संदेहास्पद लगता है।
ऐनी स्टीवेनसन

जीवन परिचय

ऐनी स्टीवेनसन का जन्म ३ जनवरी, १९३३ को हुआ था। वह अमेरिकी- ब्रिटिश कवि और लेखक हैं। वह विशिष्टता के बिना बुद्धिमान हैं। उनकी तकनीक निर्दोष और उनकी कल्पना ज्वलंत हैं। ऐनी के माता-पिता लुईस डेस्टलर स्टीवेनसन और सी एल स्टीवेनसन सिनसिनाटी हाई स्कूल में मिले थे। वह कैम्ब्रिज इंग्लैंड में साथ रहे थे। विटजेंस्टीन में उनकी बेटी ऐनी का जन्म हुआ था। जब ऐनी छह महीने कि थी, उनके माता-पिता अमेरिका लौट आए थे। वह न्यू इंग्लैड में बली-बडी है। वह तीनों बेटियों में सबसे बडी थी। उन्होंने मिशिगन स्कूल में पढाई कि थी। उनके पिता समर्पित पियानोवादक थे और कविताओं के प्रेमी थे। उनकी माँ उपन्यास लिखती थी और एक प्रतिभाशालि कथाकार थी। स्टीवनसन ने पियानो और सैलओ सिखा था और १९ कि उम्र में उन्होंने यह सोच लिया था कि वह एक पेशवर संगीतकार बनेगी। उसने मिशिगन विश्वविदयालय में संगीत और भाषा पढी, जहाँ धीरे-धीरे उन्होंने अपनी सुनवाई खो दी, तब उन्होंने लेखक बनने का निर्णय किया। १९५४ में अपनी स्नातक की डिग्री प्राप्त करने के बाद वह ब्रिटेन लौट आई, जहाँ पर उन्होंने अपना अधिकतर जीवन जिया था। ऐनी ने अपने बच्चपन के दोस्त से शादी कि थी परंतु वह शादी सफल नहीं हुई और उन्होंने यह निर्णय किया कि वह अकेले ही जीवन बिताएगी।

साहित्यिक व्यवसाय

१९६० में उन्होंने कैम्ब्रिज, ग्लासगो,डंडी और ऑक्सफोर्ड में रह कर लिखना शरू किया। वह डन्डी विश्वविद्यालय में एक लेखक के पद से रहती थी और ईवेनगेलिन पैटरसन में अन्य काव्य पत्रिका कि स्थापन कि थी। १९७९ में उन्होंने माइकल फार्ले के साथ 'कविता पुस्तकशाला' शुरु किया, फिर १९८२ में वह सुंदरलैंड चली गई। ऐनी ने एक दर्जन से ज्यादा कविताँ सस्करणों में लिखी है। उन्होंने विवादस्पद जीवनचर्या के निबंध और साहित्यिक आलोचना कि किताबें लिखी हैं। उनकी प्रमुख रचनाएँ है- अमेरिका में जीवन, सीमा से एक रिपोर्ट, ए लाफइ ऑफ़ सिल्वया प्याथ(१९८९) और एलिजाबेथ बिशप के दो महत्वपूर्ण अध्ययन लिखे हैं। २००७ में ऐनी को लैंगन लाइफटाइम अचीवमेंट अवार्ड से सम्मानित किया गया था उनकी अंग्रेजी भाषा के योगदान को ध्यान मे रखते हुए। उन्हें कविता फाउंडेशन से अवहेलनात्मक परास्नातक पुरस्कार प्राप्तकर्ता है।

लेखन शैली

ऐनी स्टीवनसन कि कविताओं की सही समझ आने के लिए लोगों को गहराई में जाकर सोचना पड़ता हैं। उनकी कविताँ तीन भागों में बटी हुइ है- एक समय,एक जनजाति, एक युद्ध। पारिवारिक कविताओं के साथ वह दूसरे खंड में चलती है जिसमें अस्तित्व के लिए मानसिक संर्घष है, जो समय और हानि पर समाप्त होता है। उनका मनना है कि प्रत्येक शब्द का वजन होता है इसलिए कविताओं को धीरे-धीरे पड़ना चाहिए समझ कर। वह अक्सर अपने दिमाग से कवितारएँ लिखती है परंतु वह यह ध्यान रखती है कि किसी कि भावनाओं को चोट ना पहुँचे। उन्होंने किसी भी कविता कि पंक्ति को आकस्मिक या बिना सोचे-समझे नही लिखा है। वह एक उज्जवल और सटीक कवयित्री है।

अंत

वह एक प्रतिबिन्तित कवयित्री हैं। उनकी कविताएँ प्रशनों से भरी होती है, जो व्यक्ति को सोचने पर मजबोर कर देती है। उनकी कविताओं ने बहुत से पुरस्कार जीते है। वह उन कवयित्रियों में से थी जिनकी कविताएँ दिलों पर छाप छोड़ देती हैं। उनहोंने चीजों के किनारों पर, कलात्मक और भौगोलिक रूप में रहने वाली भावना को कभी नही छोड़ा और इसी कारण वह इतनी स्पष्ट है।

उल्लेख

१-https://www.poetryarchive.org/poet/anne-stevenson
२-https://en.wikipedia.org/wiki/Anne_Stevenson
३-https://quod.lib.umich.edu/cgi/t/text/text-idx?cc=mqr;c=mqr;c=mqrarchive;idno=act2080.0040.420;g=mqrg;rgn=main;view=text;xc=1
४-http://www.anne-stevenson.co.uk/
११३० ईसा पूर्व

११३० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११३० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सरदार मुहम्मद इरफ़ान डोगर

सरदार मुहम्मद इरफ़ान डोगर एक राजनीतिज्ञ है पाकिस्तान के राष्ट्रीय विधानसभा में | वह NA-134 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
कलवानिया

कलवानिया (कलवाण्या, कलवाना भी) एक जाट गोत्र है जो राजस्थान के नागौर, हनुमानगढ़ और सीकर जिलों में पायी जाती है। प्राचीन काल में कुलुत देश के निवासी कलवाना के रूप में जाने जाते थे जहाँ राजा चित्र वर्मा ने राज्य किया।

फैलाव

सीकर जिले के गाँव: बठोठ, मरडाटु बड़ी, श्यामपुरा और सिहोट छोटी। नागौर के गाँव: बच्छवारी, बड़गांव, डीडवाना, मंडूकरा, कालवा, पालोट एवं राँवा। हनुमान गढ़ में संगरिया। कुरुक्षेत्र के गांव : दिवाना, अधोया।
रजा शाह पहलवी

रेज़ा शाह फ़ारसी में(رضا شاه ) पहलवी साम्राज्य में पहेली राजा था
और रेज़ा शाह ईरान में जन्म हुए और क़जार साम्राज्य में अखरी राष्ट्रपती था । 
रेज़ा शाह मोहम्मद रेज़ा शाह की पीता हैं
तोकमोक

विवरण और इतिहास

तोकमोक चुय नदी की वादी के बीच में स्थित है और इस क्षेत्र पर बहुत से राज्य और साम्राज्य हज़ारों सालों से झगड़ते आए हैं। तोकमोक से ७ किमी दक्षिण-पश्चिम पर गोएकतुर्कों की पश्चिमी तुर्की ख़ागानत की राजधानी और रेशम मार्ग पर स्थित महत्वपूर्ण अक-बेशिम (Ak-Beshim) शहर के खँडहर स्थित हैं। चीन के तंग राजवंश काल में प्रसिद्ध होने वाला चीनी कवि ली बाई (Li Bai) और तुर्की भाषा के एक महत्वपूर्ण ग्रन्थ कूतादगू बिलिग (Kutadgu Bilig) का रचियता युसुफ़ ख़ास​ हाजिब बालासगूनी दोनों यही अक-बेशिम में पैदा हुए थे।
पुरातत्व-विशेषज्ञों के अनुसार तोकमोक से १५ किमी दक्षिण में सोग़दाईयों का बालासगून शहर स्थित था जो काराख़ानी ख़ानत की राजधानी भी रहा। यहाँ पर ११वीं सदी में बनी बुराना मीनार खड़ी है। यहाँ एक टीला है जो कभी एक छोटा सा क़िला हुआ करता था। इसके अलावा यहाँ क़ब्रों के पत्थर और बाल-बाल (पूर्वजों की यादगार के रूप में तराशी गई शिलाएँ) मिलते हैं। इस क्षेत्र में कुछ स्किथी लोगों के अवशेष भी मिले थे लेकिन वे अब अन्य शहरों के संग्रहालयों में प्रदर्शित हैं।
तोकमोक के स्थल पर बस्ती की स्थापना ख़ोक़न्द​ की ख़ानत​ ने १८३० ईसवी के आसपास उस राज्य के उत्तरी क्षेत्र में एक फ़ौजी छावनी और क़िला बनाने के लिए की थी। ३० साल बाद, जब इस क्षेत्र पर रूसी साम्राज्य का क़ब्ज़ा स्थापित हो रहा था, तब उन्होंने यह क़िला ढा दिया। १३ मई १८६४ को रूसी कर्नल मिख़ाईल चेरन्यानेव​ (Михайл Черняев, Mikhail Chernyayev) ने आधुनिक तोकमोक शहर की स्थापना करी। १८७८ में चुय नदी में बाढ़ के प्रकोप से अधिकांश शहर नष्ट हो गया जिस से बहुत से सरकारी दफ़्तर बिश्केक चले गए और तोकमोक शहर का महत्व घटा। किरगिज़ भाषा में 'तोकमोक' शब्द का अर्थ 'हथौड़ा' होता है।
पी सतशिवम

करियर

श्री सतशिवम ने 25 जुलाई 1973 से मद्रास (अब चेन्नई) में वकालत शुरु की। 8 जनवरी 1996 को वे मद्रास उच्च न्यायालय में न्यायाधीश बने तथा 20.04.2007 को उनका स्थानांतरण पंजाब व हरियाणा उच्च न्यायालय में हो गया। 21.08.2007 को उनकी नियुक्ति उच्चतम न्यायालय के न्यायाधीश के पद पर हुई और 19 जुलाई 2013 को उन्हें भारत के मुख्य न्यायाधीश के पद पर नियुक्त किया गया। वे 27 अप्रैल 2014 को वे सेवानिवृत्त हुए तथा उनके पश्चात् इस पद पर श्री राजेन्द्र मल लोढ़ा आसीन हुए।
लूलूसर

इसिहास

१८५७ का प्रथम भारतीय स्वतंत्रता संग्राम के काल में ५५वाँ बंगाल देशीय पैदल दस्ता ख़ैबर-पख़्तूनख़्वा क्षेत्र में तैनात था। विद्रोह फैलने पर उस का बड़ा भाग उसमें शामिल हो गया और ब्रिटिश अफ़सरों को मार डाला। जब अंग्रेज़ विद्रोह दबाने में सफल हुए तो विद्रोहियों का अंतिम गुट लूलूसर के पास ही गिरफ़्तार करा गया।
जाट इतिहास

जाट  एक आदिवासी जाति है, हालांकि इसने बहुत तीव्रता से विकास किया है और यह अब अनुसूचित जनजाति से बाहर है। जाट पहली ऐसी भारतीय आदिवासी जाति रही है जिसके लोग इस देश में राजा भी बने हैं। जाटों ने स्वंय की एक सभ्यता खड़ी करी, पंचायत इन्हीं की देन मानी जाती है। जाटों में बड़े स्तर पर पलायन हुये और ये लोग जंगलों से नगरों की ओर भी बढ़े। जाट प्रकृति पूजक होते हैं और सनातन धर्म को मानते हैं।

जाटों का इतिहास

मुग़ल सल्तनत के आखरी समय में जो शक्तियाँ उभरी; जिन्होंने ब्रज क्षेत्र के इतिहास में महत्त्वपूर्ण भूमिका निभाई, उन जाट सरदारों के नाम इतिहास में बहुत मशहूर हैं । जाटों का इतिहास पुराना है । जाट मुख्यतः खेती करने वाली जाति है; लेकिन औरंगजेब के अत्याचारों और निरंकुश प्रवृत्ति ने उन्हें एक बड़ी सैन्य शक्ति का रूप दे दिया। मुग़लिया सल्तनत के अन्त से अंग्रेज़ों के शासन तक ब्रज मंड़ल में जाटों का प्रभुत्व रहा। इन्होंने ब्रज के राजनीतिक और सामाजिक जीवन को बहुत प्रभावित किया । यह समय ब्रज के इतिहास में 'जाट काल' के नाम से जाना जाता है । इस काल का विशेष महत्व है।

राजनीति में जाटों का प्रभाव

ब्रज की समकालीन राजनीति में जाट शक्तिशाली बन कर उभरे। जाट नेताओं ने इस समय में ब्रज में अनेक जगहों पर, जैसे सिनसिनी, डीग, भरतपुर, मुरसान और हाथरस जैसे कई राज्यों को स्थापित किया। इन राजाओं में डीग−भरतपुर के राजा बहुत महत्त्वपूर्ण हैं। इन राजाओं ने ब्रज का गौरव बढ़ाया, इन्हें 'ब्रजेन्द्र' अथवा 'ब्रजराज' भी कहा गया। ब्रज के इतिहास में कृष्ण (कई इतिहासकारों ने कृष्ण को जाट ही बताया है) के पश्चात् जिन कुछ हिन्दू राजाओं ने शासन किया,उनमें डीग और भरतपुर के राजा विशेष थे। इन राजाओं ने लगभग सौ सालों तक ब्रजमंडल के एक बड़े भाग पर राज्य किया। इन जाट शासकों में महाराजा सूरजमल (शासनकाल सन् 1755 से सन् 1763 तक )और उनके पुत्र जवाहर सिंह (शासन काल सन् 1763 से सन् 1768 तक )ब्रज के इतिहास में बहुत प्रसिद्ध हैं ।
जाटों के क्रियाकलाप 
इन जाट राजाओं ने ब्रज में हिन्दू शासन को स्थापित किया। इनकी राजधानी पहले डीग थी, फिर भरतपुर बनायी गयी। महाराजा सूरजमल और उनके बेटे जवाहर सिंह के समय में जाट राज्य बहुत फैला। भरतपुर, मथुरा और उसके आसपास अंग्रेज़ों के शासन से पहले जाट बहुत प्रभावशाली थे और अपने राज्य के सम्पन्न स्वामी थे। वे कर और लगान वसूलते थे और अपने सिक्के चलाते थे। उनकी टकसाल डीग, भरतपुर, मथुरा और वृन्दावन के अतिरिक्त आगरा और इटावा में भी थीं। जाट राजाओं के सिक्के अंग्रेज़ों के शासन काल में भी भरतपुर राज्य के अलावा मथुरा मंडल में प्रचलित थे।
२५३० ईसा पूर्व

२५३० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५३० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मदन मोहन मालवीय प्रौद्योगिकी विश्वविद्यालय, गोरखपुर

प्रवेश प्रक्रिया

प्रौद्योगिकी स्नातक पाठ्यक्रमों में प्रवेश एक प्रवेश परीक्षा के आधार पर किया जाता है। यह परीक्षा इस विश्वविद्यालय द्वारा स्वयं आयोजित की जाती है। इस परीक्षा से प्राप्त मेरीत के आधार पर रासायनिक प्रौद्योगिकी में ६० छात्रा तथा अन्य स्नातक पाठ्यक्रमों में १२० छात्रों को प्रवेश दिया जाता है।
वेस्ट बंगाल सोशलिस्ट पार्टी

वेस्ट बंगाल सोशलिस्ट पार्टी भारत का एक समाजवादी राजनीतिक है। इस दल के नेता किरणमय नन्द् है। अभी किरणमय नंद समाजवादी पार्टी (सपा) के राष्ट्रीय महासचिव बनाए गए हैं। उनकी सोशलिस्ट पार्टी का समाजवादी पार्टी में विलय हो चुका है। समाजवादी पार्टी के राष्ट्रीय अध्यक्ष मुलायम सिंह यादव हैं। किरणमय नंद के पहले पश्चिम बंगाल समाजवादी पार्टी की कमान विजय उपाध्यायके हाथ में थी। अमरसिंह के सपा छोड़ने के बाद विजय उपाध्याय ने भी पश्चिम बंगाल समाजवादी पार्टी से अलग होकर पश्चिम बंगाल की ही तृणमूल कांग्रेस का दामन थाम लिया है। तब से पश्चिम बंगाल में समाजवादी पार्टी को स्थानीय नेतृत्व के लायक नेता की तलाश थी। अब किरणमय नंद को पश्चिम बंगाल में सपा को फिर से संगठित करने की जिम्मेदारी सौंपी गई है। किरणमय नंद वर्तमान में पश्चिम बंगाल की वाम मोर्चा सरकार में मत्स्य पालन मंत्री भी हैं।
२२४५ ईसा पूर्व

२२४५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२४५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कुञ्जीपटल

संगणक की भाषा में कुंजीपटल (की-बोर्ड) एक इनपुट युक्ति है जो की टाइपराइटर के कुंजीपटल में कुछ आवश्यक परिवर्तन करके बनायी गयी है। कुंजीपटल में बहुत से (सैकड़ों) कुंजियाँ या बटन होते हैं जो किसी विशेष तरीके से विन्यस्त (arranged) होते हैं। ये बटन इलेक्ट्रानिक स्विच का काम करते हैं और दबाने पर कम्प्यूटर को एक विशेष डिजिटल संकेत (बाइट) प्रेषित करते हैं जो कि दबायी गयी कुंजी की पहचान होती है। कूजियाँ यांत्रिक हो सकते हैं या इलेक्ट्रानिक। कुंजियों के उपर एक या अधिक संकेत/अक्षर लिखे रहते हैं।
हिन्दी भाषा के लिये दो कीबोर्ड होते हैं - इनस्क्रिप्ट जो कि सभी भारतीय भाषाओं का मानक कीबोर्ड है तथा रेमिंगटन जो कि पुराने जमाने के टाइपराइटर पर प्रयोग होता था।
सनातन सिख सभा

सनातन सिख सभा की स्थापना १८७३ में हुई।
यपनिय

यपनिय पश्चिमी कर्नाटक में एक जैन संप्रदाय था जो कि अब विलुप्त हो चुका है। उनके बारे में पहला वर्णन 475-490 ई॰ में पलासिका के, कदंब के राजा मृग्सवर्मन के शिलालेखों में मिलता है, जिन्होंने जैन मंदिर के लिए दान दिया था और यपनियों, निर्ग्रंथियों (दिगम्बरों के रूप में पहचान) तथा कुर्चकों को अनुदान दिया।
शक 1316 (1394 ई॰पू॰) का अंतिम शिलालेख जिसमें यपनियों के बारे में वर्णन है, दक्षिण पश्चिम कर्नाटक के तुलुव इलाके में मिला है। 
दर्शन-सारा के अनुसार वे शेवताम्बर संप्रदाय की एक शाखा थे। हालाँकि श्वेताम्बर लेखकों द्वारा उनको दिगम्बर के तौर पर देखा गया है। यपनिय साधू नग्न रहते थे लेकिन साथ ही साथ कुछ श्वेताम्बर दृष्टिकोण को भी अनुसरण करते थे। उनके पास श्वेताम्बर रीतियों की अपनी खुद की व्याख्या थी।
मलयगिर ने अपने ग्रन्थ नंदीसूत्र में लिखा है कि महान व्याकरणाचर्या श्कतायन, जो कि राष्ट्रकूट के राजा अमोघवर्ष नृपतुंग (817-877) के सम-सामयिक थे, एक यापनिय थे।

पतन

यपनिय दूसरी शताब्दी में अपने प्रभुत्व की ओर अग्रसर हुए और दक्कन की ओर प्रस्थान के बाद दिगम्बरों और श्वेताम्बरों के साथ विलय के पश्चात् उनका पतन हो गया।
चारुसीता चक्रवर्ती

व्यक्तिगत जीवन और शिक्षा

चक्रवर्ती कैम्ब्रिज, मैसाचुसेट्स, संयुक्त राज्य अमेरिका में पैदा हुए थी। उन्होंने अपनी बीएससी सेंट स्टीफन कॉलेज, दिल्ली विश्वविद्यालय से रसायन विज्ञान में करी। उन्होंने अपनी आगे की पढाई पेक्ट्रोस्कोपी में कैम्ब्रिज से की।
सी एफ एल

सी एफ एल या कम्पैक्ट फ्लोरिसेन्ट लैम्प एक प्रकार का फ्लोरिसेंट लैम्प है। इससे विद्युत उर्जा की बचत होती है और कम उर्जा से ही अपेक्षाकृत अधिक प्रकाश प्राप्त होता है। आजकल इनको इस प्रकार डिजाइन किया गया है कि बल्ब लगाने के लिये पहले से उपलब्ध साकेटों में इन्हें लगाया जा सकता है।
श्रीमति कांति सिंह

श्रीमति कांति सिंह भारत के चौदहवीं लोकसभा के सदस्य हैं वे बिहार के आरा लोकसभा क्षेत्र से चुनकर आये हैं एवं संसद में राजद की प्रतिनिधि हैं।
शेख इनायत अल्लाह कंबोह

शेख इनायत अल्लाह कंबोह (1608-1671) एक विद्वान, लेखक और इतिहासकार थे। वह मीर अब्दु-लाला, मुशकिन कलाम के पुत्र थे, जिसका शीर्षक उन्हें एक अच्छा लेखक भी दिखाता है।. शेख इनायत-अल्लाह कंबोह बड़े भाई और मोहम्मद सालेह कंबोह सलाफी के शिक्षक थे, जो शाहजहां की अदालत के प्रसिद्ध इतिहासकार और मुगल सम्राट औरंगजेब के शिक्षक थे।. 1671 ईस्वी में उनकी मृत्यु दिल्ली में हुई, और उनका मकबरा रेलवे मुख्यालय, लाहौर के पास एम्प्रेस रोड पर गुबंद कंबोहनवाला में स्थित है।
इनायत-अल्लाह कंबोह ने मुगलों की सैन्य सेवा में अपना प्रारंभिक जीवन बिताया और शाहजहां के "मीर मुंशी" (इंस्पेक्टर जनरल) थे और 800 घोड़ों के मंसब थे। लेकिन वह सेवा की अवधि के बाद, वह दुनिया से सेवानिवृत्त हुए और दिल्ली में सूफी कुतुब-उद-दीन बख्तियार काकी के पवित्र मजार के पास रहते थे। [2] अपने भाई मोहम्मद सालेह की तरह, इनायत-अल्लाह को एक पूर्ण हिंदी गायक भी कहा जाता है।
निजामाबाद, उत्तर प्रदेश

निजामाबाद, उत्तर प्रदेश  उत्तर प्रदेश के आजमगढ़ जिला के मुख्यालय, आजमगढ़ के निकट स्थित है। 
अजामगढ़-निजामाबाद मार्ग पर स्थित यह जगह जिला मुख्यालय से लगभग 17 किलोमीटर की दूरी पर है। माना जाता है कि यहां पर एक शेख, सूफी संत निजाम-उद-दीन का मकबरा स्थित है। इसके अतिरिक्त, यहां स्थित गुरूद्वारा भी काफी प्रसिद्ध है। माना जाता है कि एक बार गुरू नानक देव इस जगह पर घूमने के लिए आए थे। गुरूद्वारे में गुरू नानक देव जी के ऊन के स्लीपर और कतार मौजूद है। इसके अलावा, यह प्रसिद्ध कवि अयोध्या सिंह हरिऔध की जन्मभूमि है।
आहौर विधानसभा क्षेत्र (राजस्थान)

आहौर विधानसभा क्षेत्र राजस्थान का एक विधानसभा क्षेत्र है।
बिंदिया

बिंदिया महिलाओं पर केन्द्रित हिन्दी की एक सामाजिक पत्रिका है। बिंदिया पत्रिका की सम्पादक गीताश्री हैं। यह पत्रिका नोएडा उ०प्र० से २००९ से प्रकाशित हो रही थी, जिसका प्रकाशन अब बन्द हो गया है।
लालांड २११८५ तारा

ग़ैर-सौरीय ग्रहों का दावा

१९५१ से ही इस तारे के इर्द-गिर्द ग़ैर-सौरीय ग्रहों की उपस्थिति का दावा किया जाता रहा है लेकिन यह अब तक प्रमाणित नहीं हो पाया है। अध्ययन के अनुसार इसका ग्रहीय मंडल होना संभव है लेकिन उसमें कोई भी ग्रह बृहस्पति से बड़ा नहीं हो सकता।
हल्दिवारी

हल्दिवारी नेपालके मेची अंचलके झापा जिला का एक गाँव विकास समिति है।
चऻजिङ खॢनौ

धर्म

ज्यादातर लोगों के इस गांव का पालन करें खाद्य प्रसंस्करण धर्म है ।
यह एक पवित्र जगह है, Ebhudhou Santhong Apanba, पर स्थित है जो एक छोटे से पहाड़ी के रूप में जाना जाता Chajing Khunou Laibung, करने के लिए उत्तर के गांव और पड़ोसी गांव के Korsantabi. गांव के लोगों में भाग लेने के लाइ Haraoba (एक त्योहार की पूजा या प्रसाद में भगवान के लिए समुदाय के स्तर में) के दौरान गर्मी के मौसम में मैं.ई Kalen में मैइती Thapalon (कैलेंडर) में गिर जाता है जो मई–जून में हर साल Ebhudhou Santhong Apanba.
सेलेन्गा नदी

सेलेन्गा नदी (मंगोल: Сэлэнгэ мөрөн, सेलेन्गे मोरोन; रूसी: Селенга; अंग्रेज़ी: Selenga) मंगोलिया और रूस के साइबेरिया क्षेत्र के बुर्यातिया गणतंत्र की एक प्रमुख नदी है। यह इदेर नदी (Ider) और देलगेर नदी (Delgermörön) के विलय से बनती है और इसका पानी अंत में बायकल झील में एक नदीमुख (डेल्टा) बनाकर मिल जाता है। इसकी कुल लम्बाई ९९२ किमी है और यह येनिसेय-अंगारा नदी मंडल के लिए जल का एक महत्वपूर्ण स्रोत है। बायकल झील में जाने वाला लगभग आधा पानी इसी नदी से आता है।
मंगोलिया के सेलेन्गे प्रान्त का नाम इसी नदी से आया है।
१७०३ ईसा पूर्व

१७०३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७०३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
नाना

माँ के पिता को नाना कहा जाता है।